04/03/2021 | Administración LocalMunicipal
Pontedeume
Publicación de resolución de concesión definitiva do Concello de Pontedeume de axudas PEL-Reactiva: Fondo de Financiamento da Deputación da Coruña

PUBLICACIÓN DE RESOLUCIÓN DE CONCESIÓN DEFINITIVA DO CONCELLO DE PONTEDEUME AXUDAS PEL-REACTIVA: FONDO DE FINANCIAMENTO DA DEPUTACIÓN DA CORUÑA Por medio do presente, publícase o Decreto da Alcaldía n.º 129/2021, do 26 de febreiro, cuxo texto se transcribe deseguido. En aplicación do disposto na base 11.ª da norma 18 das bases reguladoras e consonte o disposto nos artigos 40 e 45 da Lei 39/2015, do 1 de outubro, do procedemento administrativo común das Administracións Públicas, esta publicación servirá para os efectos da súa notificación. «EXPEDIENTE DE CONCESIÓN DEFINITIVA DO CONCELLO DE PONTEDEUME DAS AXUDAS PEL-REACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA (EXP. N.º 2021/G003/000138) DON BERNARDO FERNÁNDEZ PIÑEIRO, ALCALDE-PRESIDENTE DO CONCELLO DE PONTEDEUME (A CORUÑA). FEITOS 1.º. As bases reguladoras das axudas “PEL-REACTIVA: Fondo de financiamento para a reactivación económica e social da provincia da Coruña”, foron aprobadas mediante Resolución de Presidencia da Deputación da Coruña n.º 2020/23462, de data 31/07/2020 (BOP núm.123, do 05/08/2020). As ditas bases e os anexos incluídos nelas foron modificados por: – Resolución de Presidencia n.º 2020/24109, do 07/08/2020 (BOP núm.128, do 12/08/2020), que recolle o texto definitivo da antedita resolución e os seus anexos. – Resolución de Presidencia n.º 2020/38771, do 26/11/2020 (BOP núm.204, do 30/11/2020), que modifica a norma 11 das bases, relativa ao prazo de xustificación para os beneficiarios/as das subvencións concedidas polos concellos adheridos ao Fondo de Financiamento, e establece que será como data máxima, o 31 de marzo de 2021. A maiores, elimina o requisito de estar ao día no cumprimento das obrigas tributarias coa Deputación da Coruña. A convocatoria da liña de axudas antedita aprobada pola Resolución de Presidencia n.º 2020/24338, foi publicada en extracto no BOP núm.132, do 18/08/2020.2.º. A Xunta de Goberno Local do Concello de Pontedeume acordou a adhesión municipal ao dito Fondo de financiamento en sesión extraordinaria que tivo lugar o 8 de outubro de 2020.3.º. A concesión definitiva de subvencións aos concellos foi aprobada por Resolución de Presidencia n.º 2020/32391, do 26 de outubro (BOP núm.181, do 28/10/2020) e modificada pola Resolución n.º 2020/41312, do 16/12/2020 (BOP núm.218, do 21/12/2020) que ampliou o prazo para a revisión e concesión das solicitudes recibidas polos concellos adheridos ao Fondo de Financiamento PEL-Reactiva ata o día 25/01/2021. Posteriormente, a Resolución de Presidencia n.º 2021/2490, do 27/01/2021 autorizou a prórroga do prazo para ditar a resolución da concesión definitiva ata o día 26/02/2020.4.º. A convocatoria e as bases específicas do Concello de Pontedeume foron aprobadas por Decreto da Alcaldía n.º 626/2020, do 04/11/2020 e publicadas na BDNS (Identif.531574) e en extracto no BOP núm.193, do 13/11/2020.5.º. A resolución de concesión provisional foi aprobada por Decreto da Alcaldía n.º 82/2021, do 8 de febreiro, e publicado no taboleiro da sede electrónica do Concello de Pontedeume en data 09/02/2021. Outorgouse un prazo de 10 días hábiles para a presentación da documentación requirida ou para formular alegacións.6.º. Logo do exame e revisión de toda a documentación achegada no antedito prazo, a comisión de valoración remitiu ao órgano instrutor do procedemento a acta da sesión do 24/02/2021, co acordo de valoración definitivo para a elaboración da proposta de concesión definitiva.7.º. O órgano instrutor do procedemento elevou informe-proposta de resolución definitiva de data 25/02/2021, á Alcaldía, no que incorpora os acordos da comisión de valoración antedita. CONSIDERACIÓNS LEGAIS I. NORMATIVA DE APLICACIÓN  Bases reguladoras indicadas nos antecedentes.  Ordenanza xeral de subvencións do Concello de Pontedeume (BOP núm.142, do 21/06/2008).  Lei 38/2003, do 17 de novembro, xeral de subvencións (en adiante LXS).  RD 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións (en adiante RLXS).  Lei 9/2007, do 13 de xuño, de subvencións de Galicia (en adiante LSG).  Lei 39/2015, do 1 de outubro, do procedemento administrativo común das Administracións Públicas (en adiante, LPAC)  Calquera outra disposición normativa que, pola súa natureza, puidese resultar de aplicación. II. Unha vez revisada a documentación achegada no prazo de alegacións e/ou emendas, e á vista da normativa de aplicación, segundo recollen a acta da comisión de valoración do 24/02/2021 e o informe-proposta do instrutor do 25/02/2021, resulta: Primeiro. –Tódalas persoas interesadas presentaron a documentación requirida no prazo outorgado, agás a correspondente á solicitude inicial n.º 202099900001696 (***9464**) que, na súa consecuencia, perde os 2 puntos outorgados polo criterio 6, quedando a súa puntuación total en 14 puntos. Segundo. –Segundo os datos que constan no expediente e a documentación achegada, procede a DESESTIMACIÓN das seguintes alegacións: 1.º. Solicitude inicial: 202099900001522 (B70555768). A persoa solicitante, en síntese, alega que quere presentar unha nova declaración responsable, para mellorar tanto a puntuación outorgada como o importe da subvención. A declaración responsable achegada no trámite de presentación de solicitudes fundamenta a solicitude de subvención. Nese documento a persoa interesada declara baixo a súa responsabilidade que cumpre cos requisitos e condicións que sinala e, baseándose na dita declaración, propúxose a concesión provisional da subvención. O trámite procedimental outorgado non ten por obxecto mellorar a solicitude e aceptala produciría unha vulneración dos dereitos doutras persoas interesadas no procedemento de concorrencia competitiva. Polo que, procede desestimar as súas alegacións.2.º. Solicitude inicial 202099900001504 (***8616**). A declaración responsable achegada no trámite de presentación de solicitudes fundamenta a solicitude de subvención. Nese documento a persoa interesada declara baixo a súa responsabilidade que cumpre cos requisitos e condicións que sinala e, baseándose na dita declaración, propúxose a concesión provisional da subvención. O trámite procedimental outorgado non ten por obxecto mellorar a solicitude e aceptala produciría unha vulneración dos dereitos doutras persoas interesadas no procedemento de concorrencia competitiva. Polo que, procede desestimar as súas alegacións.3.º. Solicitude inicial 202099900001548 (***0112**). A persoa solicitante achega o DNI dun menor de 30 anos, en relación coa declaración responsable que presentara, na que sinalou que ten contratado un menor de 30 anos. Agora ben, a condición imposta polas bases reguladoras para puntuar nese suposto, indica expresamente, que os datos deben ser referidos á data de publicación da convocatoria. O Concello de Pontedeume publicou a convocatoria específica en data 13-11-2020 e dos datos que constan no expediente resulta que a esa data o dito menor non era empregado da persoa interesada. Polo que, procede desestimar as súas alegacións.4.º. Solicitude inicial 202099900001533 (***1750**). A persoa interesada alega que a exclusión por non estar ao corrente no cumprimento das obrigas tributarias, neste caso, coa facenda municipal, é un erro constatado nos propios servizos municipais por mor dunha duplicidade nunha liquidación tributaria. Solicita que se emende o erro e sexa admitida a súa solicitude. Neste caso, aínda que se emendase o erro, a solicitude foi presentada escollendo o Grupo III de beneficiarios e da documentación achegada conclúese que non queda acreditada a situación de ERTE polo RD 465/2020, do 17 de marzo. Polo exposto, procede desestimar a alegación e, tocante á duplicidade da liquidación pendente, deberá tramitarse o expediente oportuno polos servizos municipais.5.º. Solicitude inicial 202099900001556 (***1627**). A persoa interesada solicita que ao figurar entre as persoas afectadas por unha posible prescrición da débeda coa facenda municipal, se declare a dita prescrición no procedemento oportuno. Esta alegación será remitida para o seu coñecemento e para os oportunos efectos á Tesourería municipal, sen que poida variar, ata a emisión do informe correspondente a situación da interesada, cuxa solicitude de subvención resultou desestimada con carácter provisional por terse esgotado o crédito inicial dispoñible. Polo que, procede desestimar as súas alegacións.6.º. Solicitude inicial 202099900001535 (***1222**). A persoa interesada presenta escrito de alegacións no que, en síntese, alega que o Concello de Pontedeume excedeu a súa competencia normativa ao exixir que as persoas beneficiarias das subvencións teñan o seu domicilio fiscal no municipio de Pontedeume, por canto as bases xerais da convocatoria, aprobadas pola Deputación da Coruña, indican que, con carácter xeral, os beneficiarios/as deberán ter o seu domicilio fiscal nun dos municipios adheridos ao Fondo de Financiamento. Logo de expoñer polo miúdo os feitos e as consideracións xurídicas que sosteñen as súas alegacións, segundo as que o Concello de Pontedeume tería vulnerado os principios constitucionais de legalidade e de igualdade perante a lei, solicita que estimen expresamente as súas alegacións e sexa recoñecido como beneficiario da subvención que corresponda, concedéndolle, de ser o caso, o trámite do artigo 73.1 da Lei 39/2015, do 1 de outubro, do procedemento administrativo común. Unha vez examinado o escrito de alegacións e a normativa e a xurisprudencia invocadas, conclúese a desestimación das alegacións en base ao seguinte: O Concello de Pontedeume non incorreu en ilegalidade nin vulnerou o principio constitucional de igualdade ao indicar na convocatoria específica que as persoas beneficiarias debían ter o domicilio fiscal no seu termo municipal. As bases xerais aprobadas pola Deputación da Coruña e que rexen a convocatoria están dirixidas a todos e cada un dos concellos que se adheriron ao Fondo de Financiamento, polo que, ao establecer os requisitos das persoas beneficiarias na base 4.ª.2 establece “con carácter xeral” que deben ter o seu domicilio fiscal nun dos ditos municipios. O criterio de acudir ao domicilio fiscal para determinar en que concello debían presentarse as solicitudes foi establecido pola propia Deputación da Coruña e debían seguilo tódolos concellos adheridos ao Fondo de Financiamento, con independencia de que o indicasen ou non na súa convocatoria específica. O alegante conclúe que “las solicitudes tienen que ser presentadas, tramitadas y resueltas en el concello en cuyo término municipal radique la microempresa”. Porén, ese non é o criterio que rexe neste procedemento. De feito, xa a primeira resolución que aprobou as bases reguladoras (Resolución de Presidencia n.º 2020/23462, BOP n.º 123, do 5 de agosto) establece que o criterio para o reparto da contía do módulo que corresponde a cada concello, está determinado en función da ratio de empresas e persoas traballadoras autónomas con domicilio fiscal no concello, sobre o total de microempresas e persoas traballadoras autónomas con domicilio fiscal nos concellos de menos de 50.000 habitantes da provincia. En definitiva, sen entrar en contradición coa normativa provincial, o Concello de Pontedeume reflectiu na súa convocatoria específica que as persoas beneficiarias debían ter o domicilio fiscal no seu termo municipal, co fin de que ofrecer unha maior claridade a quen puidera estar interesado. Por todo o exposto, procede desestimar as alegacións do interesado.7.º. Solicitude inicial 202099900001498 (***5965**). A persoa interesada alega, en síntese, que foi excluído por non ter o domicilio fiscal en Pontedeume, e que o artigo 113 do Real decreto 1065/2007 de 27 de xullo, establece a posibilidade de considerar que o seu domicilio fiscal é onde radica o centro de traballo. O artigo antedito establece un criterio interpretativo, en relación co artigo 48.2. a) da Lei 58/2003, do 17 de decembro, xeral tributaria, en relación coas opcións das persoas físicas para determinar o seu domicilio fiscal. Agora ben, unha vez elixido o domicilio fiscal este é o que aparecerá no censo do imposto de actividades económicas, que, no seu caso, é no municipio de Fene. A maiores, a súa solicitude foi excluída por non estar ao corrente no cumprimento das obrigas tributarias coa facenda municipal. Por todo iso, procede desestimar a súa alegación.8.º. Solicitude inicial 202099900001725 (***1731**). A persoa interesada alega, en síntese, que a declaración responsable presentada contiña un erro, ao estar dirixida a outro concello. Pero que a solicitude estaba correctamente presentada no concello de Pontedeume. A declaración responsable achegada no trámite de presentación de solicitudes fundamenta a solicitude de subvención. Nese documento a persoa interesada declara baixo a súa responsabilidade que cumpre cos requisitos para ser beneficiario das axudas con Concello de Bergondo. O trámite procedimental outorgado non ten por obxecto mellorar a solicitude e aceptala produciría unha vulneración dos dereitos doutras persoas interesadas no procedemento de concorrencia competitiva. Polo que procede desestimar a alegación.9.º. Solicitude inicial 202099900001634 (B70433420). A persoa solicitante alega, en síntese, que está ao corrente no cumprimento das súas obrigas tributarias coa AEAT e que presenta certificado que o acredita. Porén, a certificación que achega ten carácter negativo e certifica a existencia de débedas ou sancións tributarias en período executivo. Polo exposto, procede desestimar a alegación.10.º. Solicitude inicial 202099900001608 (***7597**). A persoa solicitante alega, en síntese, que está ao corrente no cumprimento das súas obrigas tributarias coa AEAT e que presenta certificado que o acredita. Agora ben, o incumprimento que provocou a exclusión da súa solicitude é fronte á facenda municipal, non fronte á facenda estatal. Polo exposto, procede desestimar a alegación.11.º. Solicitude inicial 202099900001606 (***1082**). A persoa solicitante alega, en síntese, que está ao corrente no cumprimento das súas obrigas tributarias coa AEAT e que presenta certificado que o acredita. Agora ben, o incumprimento que provocou a exclusión da súa solicitude é fronte á facenda municipal, non fronte á facenda estatal. Polo exposto, procede desestimar a alegación.12.º. Solicitude inicial 202099900001560 (***3995**). Achégase unha solicitude con firma manuscrita atribuída ao interesado, nela solicita a declaración da prescrición da débeda coa facenda municipal e a súa inclusión entre os beneficiarios da subvención. Esta alegación será remitida para o seu coñecemento e para os oportunos efectos á Tesourería municipal, sen que poida variar, ata a emisión do informe correspondente a situación do interesado, cuxa solicitude de subvención resultou desestimada con carácter provisional por terse esgotado o crédito inicial dispoñible. Así mesmo, reitérase ao órgano municipal competente a necesidade de resolver canto antes a situación tributaria de tódalas persoas interesadas afectadas, relacionadas no informe de Tesourería do 04-02-2021.13.º. Solicitude inicial 202099900001553 (***1020**). A declaración responsable achegada no trámite de presentación de solicitudes fundamenta a solicitude de subvención. Nese documento a persoa interesada declara baixo a súa responsabilidade que cumpre cos requisitos e condicións que sinala e, baseándose na dita declaración, propúxose a concesión provisional da subvención. O trámite procedimental outorgado non ten por obxecto mellorar a solicitude e aceptala produciría unha vulneración dos dereitos doutras persoas interesadas no procedemento de concorrencia competitiva. Polo que procede desestimar a alegación.14.º. Solicitude inicial 202099900001521 (B70504212). As alegacións foron presentadas en data 25-02-2021, fóra de prazo, polo que non son admitidas. Terceiro: Segundo os datos que constan no expediente e a documentación achegada, procede a ESTIMACIÓN das seguintes alegacións e, na súa consecuencia, procede a valoración das solicitudes e da documentación presentada e a concesión da axuda polo importe que se indica. Esta concesión está suxeita á condición de que acrediten documentalmente os criterios polos que solicitaron puntuar. As anteditas persoas deberán presentar no prazo de xustificación da subvención, a seguinte documentación: III. Tendo en conta o informe da Tesourería municipal de data 04/02/2021 no que se indica textualmente: ““*Débedas, que á vista da data de rexistro na contabilidade municipal, poderían estar prescritas polo que coa finalidade de esclarecer a situación dos contribuíntes deberán iniciarse os trámites oportunos e revisar a documentación que consta en tesourería respecto de ditas débedas co fin de proceder, no caso de cumprirse os requisitos necesarios, á súa depuración e, en tal caso, posterior baixa na contabilidade municipal, unha vez adoptado o acordo correspondente polo órgano competente”, indícanse nas táboas correspondentes as persoas beneficiarias afectadas, que están pendentes da resolución do procedemento correspondente. IV. Tendo en conta que a consulta á Axencia Tributaria de Galicia efectuada en data 24/02/2020, arroxou resultado positivo en tódolos casos. V. Tendo en conta que a contía total das axudas cuxa concesión se propón ascende a 110.193,37€, que é o límite do crédito inicial dispoñible achegado pola Deputación da Coruña e que este crédito non resultou suficiente para atender tódalas solicitudes do Grupo I. Visto o informe de omisión de fiscalización de referencia 52/2021, do 26 de febreiro de 2021, que se xunta ao expediente. En uso das atribucións que me confire o artigo 21 da Lei 7/85, do 2 de abril, reguladora das bases de réxime local, consonte dispón a base 11.ª das bases reguladoras deste procedemento, RESOLVO: PRIMEIRO.–Declarar desistidas da súa solicitude de axuda ás seguintes persoas. SEGUNDO.–Desestimar as seguintes alegacións: TERCEIRO.–Desestimar as seguintes solicitudes por non cumprir os requisitos exixidos na convocatoria, pola causa de denegación que se indica, mantendo a exclusión das persoas que presentaron alegacións que foron desestimadas. CUARTO.–Estimar as seguintes alegacións e requirir ás persoas interesadas para que presenten no prazo de 10 días hábiles, contados desde o día seguinte á notificación desta resolución, a documentación acreditativa que se indica. QUINTO.–Conceder a axuda ás seguintes persoas, segundo o baremo e polo importe que se indica, incluíndo ás persoas que presentaron alegacións que foron estimadas e aprobar a minoración da puntuación da solicitude 202099900001696. SEXTO.–Desestimar as solicitudes do Grupo I que foron excluídas por terse esgotado o crédito inicial dispoñible, con indicación da puntuación obtida consonte o baremo. SÉTIMO.–Desestimar as solicitudes dos Grupo II e III que foron excluídas por terse esgotado o crédito inicial dispoñible. OITAVO.–As persoas beneficiarias desta axuda deberán cumprir coas obrigas establecidas polas bases reguladoras e demais normativa de aplicación, en especial coa base 14.ª das bases e o artigo 14 LXS. O incumprimento das anteditas obrigas, incluída a publicidade do financiamento do carácter público da actividade realizada, segundo establece o punto 10, da dita base 14.ª, será causa do reintegro total ou parcial da subvención, nos termos establecidos nas bases reguladoras e na LXS. NOVENO.–As persoas beneficiarias da subvención deberán presentar a documentación xustificativa referida expresamente aos conceptos de gasto subvencionados, consonte establecen as bases 7.ª e 8.ª, como data máxima, o 31 de marzo de 2021. DÉCIMO.–Ordenar a publicación desta resolución no Boletín Oficial da Provincia da Coruña, que producirá os mesmos efectos que a notificación individualizada. A resolución tamén será publicada no taboleiro da sede electrónica e na páxina web municipal a efectos informativos. UNDÉCIMO.–Dar conta ao Pleno da corporación na seguinte sesión que se celebre en cumprimento do establecido no artigo 42 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. En Pontedeume, asinado dixitalmente na data que figura na marxe polo Sr. alcalde, D. Bernardo Fernández Piñeiro, do que eu, D.ª Marta Rosa El Harda Fenol, como secretaria, dou fe. (Asinado aos efectos exclusivamente do artigo 3.2 do RD 128/2018, do 16 de marzo, e o artigo 2.1 do Decreto 24/2018, do 15 de febreiro.)» Segundo dispón a base 11.ª da norma 18 das das bases reguladoras e consonte o disposto no artigo 45 da Lei 39/2015, do 1 de outubro, do procedemento administrativo común das Administracións Públicas, esta publicación servirá para os efectos da notificación ás persoas interesadas, significándolles que contra esta resolución, que pon fin á vía administrativa, poden interpoñer os seguintes recursos: 1.–Con carácter potestativo recurso de reposición, no prazo dun mes, a partires do día seguinte ao que reciba a presente notificación, ante o mesmo órgano que a ditou. Neste caso, non poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición interposto, todo elo conforme ao establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas.2.–Recurso contencioso-administrativo, no prazo de dous meses a partires do día seguinte ó da notificación do acto de resolución do recurso de reposición, se fose expreso, se fose presunto, o prazo será de seis meses a partires do día seguinte a aquel en que, de acordo coa súa normativa específica, se produza o acto presunto. Sen prexuízo de que poida exercitar calquera outro que estime procedente. O recurso contencioso-administrativo pódese interpoñer ante o Xulgado do Contencioso-administrativo, de acordo co artigo 8.1 da Lei 29/98 de 13 de xullo, reguladora da xurisdición contencioso-administrativa. En Pontedeume, asinado dixitalmente o 1 de marzo de 2021 pola secretaria accidental, Eva Guerrero Rico.